Напрыклад, балгарскае гора – гэта не гора і не гара, а лес, таксама як балгарскае лайка – гэта не сабака, а рамонак; італьянскае bagno– гэта не багна, а ванна; літоўскае blogas–гэта не блог, а благі, дрэнны; сербскае понос азначае зусім не тое, што ў нас, а гонар; сербскае слово, адпаведна, зусім не слова, а літара, а реч – не рэч, а слова! Сюды ж можна аднесці і ўкраінскае горіх – не гарох, а арэх, таксама ўкраінскае кома – не кома, а коска; чэшскае čerstvỳ, што зусім не чэрствы, а, наадварот, свежы.